পরিচালক সৃজিত বলছেন, ''রসগোল্লা' আর 'শাহজাহান রিজেন্সি' কবে কোনটা মুক্তি পাবে, সেই আলোচনায় বসে মনে হল, পুরো বছরটাই এমনভাবে সাজিয়ে নিলে ভালো হয়। সেই মতোই ঠিক হয়েছে ডিসেম্বরে আসছে 'রসগোল্লা', জানুয়ারিতে আসবে 'শাহজাহান রিজেন্সি'। মার্চ মাসে নন্দিতাদি-শিবুর প্রযোজনায় নতুন একটি ছবি মুক্তি পাবে। পয়লা বৈশাখে আবার আসবে 'ভিঞ্চিদা''। জানা যাচ্ছে আগামী পুজোয় নিয়ম মেনেই পরিচালক সৃজিত মুখোপাধ্যায়ের ছবি আসবে। তাই একই দিনে নন্দিতা রায় আর শিবপ্রসাদ মুখোপাধ্যায় পরিচালিত ছবি আসবে না। শিবপ্রসাদ মুখোপাধ্যায় বলছেন, 'পুজোতে আমাদের প্রযোজনায় ছবি থাকবে, এখনও পর্যন্ত তেমনই ঠিক আছে। আমাদের পরিচালনায় 'বেলাশুরু' মুক্তির তারিখটা এখনও চূড়ান্ত করিনি'। তবে সৃজিত মুখোপাধ্যায়ের পুজোর ছবি কী বা অন্য প্রযোজনা সংস্থার মার্চ মাসের ছবি কী, তা জানতে কিছুটা অপেক্ষা। তবে টলিউডের বাতাসে উড়ছে, যে ঘোড়াতে তাঁরা বহুদিন অভ্যস্ত, সেখানেই আবারও বাজি লাগানোর প্ল্যান ভাঁজছেন তাঁরা।